《路行难丙子春三月寄怀陈集生宗伯》
明代·张萱

难行路，路行难。荆榛荒秽已盈径，豺虎咆哮今满山。

问君胡为乎，朝看壁，暮寻关，栖栖道路足蹒跚。风尘一堕自纷扰，日月已逝难追攀。

仪秦既悔日传食，韩彭亦悔常登坛。何如眼前一杯酒，使我日日开心颜。

劝君回头早裹足，吁嗟乎，难行路，路行难。

作者简介：（1459—1527）明松江府上海人，字德晖，号颐拙。弘治十五年进士。官至湖广布政司参议，主粮储。立法禁处侵尅等积弊，忤巡抚意，遂引疾致仕。